**การปรับอัตราเงินเดือนข้าราชการครูและบุคลากรทางการศึกษา**

**ตามคุณวุฒิที่ได้รับเพิ่มขึ้นหรือสูงขึ้น**

**1. หลักกฎหมาย**

 **“มาตรา 44** ให้ข้าราชการครูและบุคลากรทางการศึกษาได้รับเงินเดือน เงินวิทยฐานะและ
เงินประจำตำแหน่งตามกฎหมายว่าด้วยเงินเดือน เงินวิทยฐานะและเงินประจำตำแหน่งข้าราชการครูและบุคลากรทางการศึกษา

ผู้ได้รับการแต่งตั้งให้ดำรงตำแหน่งใด วิทยฐานะใด จะได้รับเงินเดือนอย่างใด ตามมาตรา 31
ให้เป็นไปตามที่ ก.ค.ศ. กำหนด โดยให้ได้รับเงินเดือนในขั้นต่ำของอันดับ ในกรณีที่จะให้ได้รับเงินเดือนสูงกว่าหรือต่ำกว่าขั้นต่ำ หรือสูงกว่าขั้นสูงของอันดับ ให้เป็นไปตามหลักเกณฑ์และวิธีการที่กำหนดในกฎ ก.ค.ศ.”

**2. กฎหมาย ระเบียบ หลักเกณฑ์และวิธีการที่เกี่ยวข้อง**

2.1 มาตรา 44 มาตรา 53 และมาตรา 133 แห่งพระราชบัญญัติระเบียบข้าราชการครูและบุคลากรทางการศึกษา พ.ศ. 2547 และที่แก้ไขเพิ่มเติม

 2.2 การปฏิรูปการศึกษาในภูมิภาคของกระทรวงศึกษาธิการ ตามคำสั่งหัวหน้าคณะรักษาความสงบแห่งชาติ ที่ 19/2560 สั่ง ณ วันที่ 3 เมษายน 2560

 2.3 คำวินิจฉัยคณะกรรมการขับเคลื่อนปฏิรูปการศึกษาของกระทรวงศึกษาในภูมิภาค ตามประกาศคณะกรรมการขับเคลื่อนปฏิรูปการศึกษาของกระทรวงศึกษาธิการในภูมิภาค ประกาศ ณ วันที่ 7 เมษายน 2560

 2.4 พระราชบัญญัติเงินเดือน เงินวิทยฐานะและเงินประจำตำแหน่งข้าราชการครูและบุคลากรทางการศึกษา พ.ศ. 2547 และที่แก้ไขเพิ่มเติม

 2.5 หลักเกณฑ์และวิธีการให้ข้าราชการครูและบุคลากรทางการศึกษาได้รับเงินเดือนในกรณีที่ได้รับคุณวุฒิเพิ่มขึ้นหรือสูงขึ้น ตามคุณวุฒิที่ ก.ค.ศ. รับรอง ตามหนังสือสำนักงาน ก.ค.ศ. ที่ ศธ 0206.7/ว 25
ลงวันที่ 28 ธันวาคม 2559

2.6 การกำหนดอัตราเงินเดือนสำหรับคุณวุฒิที่ ก.ค.ศ. รับรอง ตามหนังสือสำนักงาน ก.ค.ศ.
ที่ ศธ 0206.7/ว 21 ลงวันที่ 13 ธันวาคม 2556

2.7 แนวปฏิบัติและการมอบอำนาจของส่วนราชการ (ถ้ามี)

2.8 มติ ก.ค.ศ. อื่น ๆ ที่เกี่ยวข้อง

**3. คำชี้แจงประกอบหน้าคำสั่ง**

การกรอกรายละเอียดในหน้าคำสั่ง ให้ดำเนินการดังต่อไปนี้

3.1 หมายเลข  ให้ระบุหน่วยงานที่ออกคำสั่ง

3.2 หมายเลข  ให้ระบุลำดับที่/ปีที่ออกคำสั่ง

3.3 หมายเลข  ให้ระบุชื่อคำสั่ง

3.4 หมายเลข  ให้ระบุกฎหมาย ระเบียบ หลักเกณฑ์และวิธีการที่เกี่ยวข้องให้ครบถ้วน

3.5 หมายเลข  ให้ระบุจำนวนผู้ได้รับการปรับอัตราเงินเดือน ตามบัญชีรายละเอียดแนบท้ายคำสั่ง

3.6 หมายเลข  ให้ระบุวัน เดือน ปี ที่ผู้มีอำนาจสั่งบรรจุและแต่งตั้งได้ลงนามในคำสั่ง

3.7 หมายเลข  ให้ระบุลายมือชื่อของผู้มีอำนาจสั่งบรรจุและแต่งตั้ง

**4. คำชี้แจงประกอบบัญชีรายละเอียดแนบท้ายคำสั่ง**

การกรอกบัญชีรายละเอียดแนบท้ายคำสั่งในแต่ละช่องรายการ ให้ดำเนินการดังต่อไปนี้

 4.1 หมายเลข  “ที่” ให้ระบุลำดับที่ของผู้ได้รับการปรับอัตราเงินเดือน

4.2 หมายเลข  “ชื่อ-สกุล เลขประจำตัวประชาชน” ให้ระบุชื่อ-ชื่อสกุล เลขประจำตัวประชาชน

4.3 หมายเลข  “วุฒิ/วิชาเอก/สถาบันการศึกษา” ให้ระบุชื่อคุณวุฒิและวงเล็บสาขาวิชาเอก สถาบันการศึกษาที่สำเร็จ

4.4 หมายเลข  “ตำแหน่ง/สังกัด” ให้ระบุตำแหน่ง หน่วยงานการศึกษา ตำแหน่งเลขที่ อันดับและขั้นเงินเดือน

4.5 หมายเลข  “วุฒิที่ได้รับเพิ่มขึ้น/สูงขึ้น/สาขาวิชาเอก” ให้ระบุชื่อคุณวุฒิและวงเล็บสาขาวิชาเอก

4.6 หมายเลข  “วันที่สำเร็จการศึกษา” ให้ระบุวัน เดือน ปี ที่สำเร็จการศึกษา

4.7 หมายเลข  “วันกลับเข้าปฏิบัติราชการ” ให้ระบุวัน เดือน ปี ที่รายงานตัวกลับเข้าปฏิบัติราชการ (กรณีที่ได้รับอนุญาตให้ลาศึกษา)

4.8 หมายเลข  “อัตราเงินเดือนที่ปรับตามคุณวุฒิ” ให้ระบุอันดับและขั้นเงินเดือน

4.9 หมายเลข  “ตั้งแต่วันที่” ให้ระบุวัน เดือน ปี ที่ให้ปรับอัตราเงินเดือน

4.10 หมายเลข  “หมายเหตุ” ให้ระบุกรณีอื่น ๆ ที่เป็นเงื่อนไขเฉพาะราย (ถ้ามี)

**5. ข้อสังเกต**

 5.1 การสั่งปรับอัตราเงินเดือนตามคุณวุฒิให้ผู้มีอำนาจสั่งบรรจุและแต่งตั้งตามมาตรา 53
เป็นผู้ดำเนินการ

5.2 คุณวุฒิที่ได้รับต้องเป็นคุณวุฒิตามที่ ก.ค.ศ. รับรองเป็นคุณสมบัติเฉพาะสำหรับตำแหน่ง
และต้องได้รับไม่ก่อนวันที่ได้รับการบรรจุและแต่งตั้ง

 5.3 หน้าคำสั่งอาจระบุแนวปฏิบัติและการมอบอำนาจของส่วนราชการ (ถ้ามี)

**คส. 3/4**

**ตัวอย่างคำสั่งปรับอัตราเงินเดือนข้าราชการครูและบุคลากรทางการศึกษา**

**ตามคุณวุฒิที่ได้รับเพิ่มขึ้นหรือสูงขึ้น**

 คำสั่ง................................................................

 ที่.............../.............

 เรื่อง ปรับอัตราเงินเดือนข้าราชการครูและบุคลากรทางการศึกษาตามคุณวุฒิที่ได้รับเพิ่มขึ้นหรือสูงขึ้น

 อาศัยอำนาจตามความในมาตรา 44 และมาตรา 53 แห่งพระราชบัญญัติระเบียบข้าราชการครูและบุคลากรทางการศึกษา พ.ศ. 2547 และที่แก้ไขเพิ่มเติม *\* คำสั่งหัวหน้าคณะรักษาความสงบแห่งชาติ ที่ 19/2560 สั่ง ณ วันที่ 3 เมษายน 2560 เรื่อง การปฏิรูปการศึกษาในภูมิภาค
ของกระทรวงศึกษาธิการ ประกอบกับประกาศคณะกรรมการขับเคลื่อนปฏิรูปการศึกษาของกระทรวงศึกษาธิการ
ในภูมิภาค ประกาศ ณ วันที่ 7 เมษายน 2560**เรื่อง คำวินิจฉัยคณะกรรมการขับเคลื่อนปฏิรูปการศึกษา
ของกระทรวงศึกษาธิการในภูมิภาค* พระราชบัญญัติเงินเดือน เงินวิทยฐานะ และเงินประจำตำแหน่งข้าราชการครูและบุคลากรทางการศึกษา พ.ศ. 2547 และที่แก้ไขเพิ่มเติม หนังสือสำนักงาน ก.ค.ศ. ที่ ศธ 0206.7/ว 21 ลงวันที่ 13 ธันวาคม 2556 และ ที่ ศธ 0206.7/ว 25 ลงวันที่ 28 ธันวาคม 2559  โดยความเห็นชอบ กศจ./อ.ก.ค.ศ. ที่ ก.ค.ศ.ตั้ง .................................... ในการประชุม ครั้งที่…./…….. เมื่อวันที่…...............................…ให้ปรับอัตราเงินเดือนข้าราชการครูและบุคลากรทางการศึกษาตามคุณวุฒิที่ได้รับเพิ่มขึ้นหรือสูงขึ้น
 จำนวน..........ราย ดังบัญชีรายละเอียดแนบท้ายนี้

 สั่ง ณ วันที่...................................พ.ศ. ...................

  (ลงชื่อ).............................................................

 (...........................................................)

 ตำแหน่ง.................................................................

หมายเหตุ

 \* ให้ระบุเฉพาะคำสั่งที่ออกโดยสำนักงานศึกษาธิการจังหวัด